钦定古今图书集成/明伦汇编/闺媛典/第167卷 > 张讷继室纪氏
## 钦定古今图书集成/明伦汇编/闺媛典/第167卷 > 张讷继室纪氏

按《平湖县志》：“纪氏，太学生张讷继室。讷先娶李氏，生
子思孝，甫三岁。李亡，纪年十九，归讷。两载讷死，岁大
饥，兄讽之嫁，不从。绐归，将强适豪右。氏知，亟呼两兄
面折之，兄不听，纪持刀负子而走。夜昏黑，见二火前
导，随之行。自旧衙至蒹葭团，徒步二十馀里。晨而至
家，杜门屏息，力抚其孤，家日饶裕。嘉靖间，太守刘良”
栋表其门。卒年八十有二。